FDU Veaga

Predavanje | Miloš Milošević – supervizor vizuelnih efekata iz studija MPC
2023-10-20

Poseta studija 3lateral
2023-10-21

Predavanje | Goran Ognjanović
2023-10-23

Predavanje Skota Andersona
2023-11-15 14:00 - 17:30 (Europe/Belgrade)
Pozivamo vas na gostujuće predavanje Skota E. Andersona, koje će se za studente Fakulteta dramskih umetnosti održati u sredu 15. novembra od 14.00 do 15.30 u maloj projekcionoj sali 44 FDU. Predavanje se organizuje u okviru osnovnih studija Katedre za Vizelne efekte, animaciju i gejm art. Studenti fakulteta dramskih umetnosti će imati fantastičnu priliku da slušaju predavanje Skota E. Andersona, američkog filmskog stvaraoca specijalizovanog u oblasti vizelnih efekata.
Radio je mnoge filmove različitih žanrova i poznat je po naslovima među kojima su i „Terminator 2″, „Star Trek VI”, „Babe”, „The Ninth Gate”, „King Kong” i „Doctor Sleep”, u kojima je imao uloge supervizora vizelnih efekata i animatora. Tri puta je bio nominovan za Oskara, za filmove „Starship Troopers”, „Hollow Man” i „Babe” po kom je najpoznatiji i za kog je osvojio Oskara za vizuelne efekte. Takođe je bio ključni saradnik za Oskarom nagrađene filmove kao što su „The Abyss”, „Terminator 2″, „Judgment Day” i „King Kong”. Osnivač je kompanije „Digital Sandbox”, orijentisanoj ka istraživanju novih tehničkih pristupa i kreativnih rešenja u filmskoj industriji.

Festival Games.con
2023-12-08 - 2023-12-10

GAME ON!
2024-11-23 12:00 - 18:00
Zakoračite u svet razvoja video igara!

Sa zadovoljstvom najavljujemo predstojeći događaj „Game On!“, koji organizujemo u saradnji sa kompanijom UBISOFT Beograd! Pridružite nam se 23. novembra od 12 do 18 časova i otkrijte umetnost i procese koji stoje iza omiljenih video igara.

📍 Gde: Fakultet dramskih umetnosti, Beograd 📅 Kada: Subota, 23. novembar, od 12 do 18 časova

Očekuju vas:

🔍 Inside the Pipeline – Saznajte kako izgleda put razvoja jedne video igre, od ideje do finalnog proizvoda.

✨ Level Design i VR – Zakoračite izvan granica stvarnosti!

🎨 Studentska izložba – Pogledajte inspirativne radove talentovanih studenata Game Art programa.

🎤 UI Art – Upoznajte se sa ovim složenim i kreativnim poljem kroz predavanje gostujućeg stručnjaka.

Bilo da ste student, ljubitelj video igara, profesionalac iz industrije ili vas jednostavno zanima kako nastaju igre, ovaj događaj je prava prilika za vas. Zabeležite datum i ne propustite priliku da budete deo Game On događaja!

Predavanje | Aleksa Braćić - Blue Dot (Epic Games/3lateral)
2026-04-08 14:00 - 16:00
“Blue Dot” je plod saradnje “Epic Games” kompanije i lokalnih srpskih umetnika i umetnica, uključujući poznatog glumca Radivoja Bukvića, koji drži monolog zasnovan na pesmi Mike Antića. Predstava je snimljena na mokap sceni studija “Take One”, a direktor fotografije je bio snimatelj Ivan Šijak.
Dobijeni rezultat pokazuje novi nivo vernosti koji umetnici i umetnice, filmski stvaraoci i stvarateljke, mogu očekivati kada koriste “MetaHuman Animator” sa stereo sistemom kamera postavljenih na glavi i tradicionalnim tehnikama snimanja filmova. “3Lateral Studio” tim je uspeo da postigne ovaj impresivan nivo kvaliteta animacije uz minimalne intervencije pored rezultata “MetaHuman Animator”-a.
Aleksa Bracić (Senior Character Artist at “3Lateral Studio” – “Epic Games”) je u industriji od 2008. godine, kada je počeo da radi kao grafički dizajner za Telecom Italia Information Technology (TI.IT) s.r.l. Postaje “freelance” 3D umetnik 2011. godine. Radio je kao 3D modelar za “Frontmen Studio” od 2012. do 2015. godine, nakon čega prelazi u “3Lateral Studio” u poziciji koncept dizajnera (Concept Designer – Character Artist). 2007. godine završio je osnovne studije i 2011. godine postdiplomske studije slikarstva na Akademiji likovnih umetnosti Albertina, Italija.

DARKO MARKOVIĆ „DARMAR" U POSETI FDU: „INSIDE44 – 10 GODINA STVARANJA UMETNOSTI JEDNOG UNIVERZUMA”
2026-04-29 16:00 - 18:00
Fakultet dramskih umetnosti će u sredu 29. aprila ugostiti Darka Markovića poznatog pod profesionalnim imenom DarMar.
Darko Marković DarMar je istaknuti koncept dizajner i digitalni umetnik specijalizovan za dizajn vozila, industrijski dizajn i hard-surface modele. Njegov rad karakteriše spoj futurističke estetike i funkcionalne mehaničke realnosti, koji je na granici između visokih performansi i tzv. filmskog world-buildinga. Tokom svoje karijere, Marković je sarađivao sa velikim studijama iz filmske i gejming industrije kao i pravih proizvoda, uključujući Sony, DNEG, Amazon i Coldplay, kao i na projektima poput franšize Gospodari svemira. Pored svog komercijalnog rada, DarMar je održao i niz predavanja u Indiji, Češkoj, Italiji i Belgiji, i zagovornik je negovanja autentičnog umetničkog izraza uporedo sa razvojem osnovnih veština u digitalnoj eri.
U svom predavanju „Inside44 – 10 godina stvaranja umetnosti jednog univerzuma” Darko Marković će predstaviti proces stvaranja projekta koji obuhvata sve ključne elemente razvijenog naučnofantastičnog sveta: narativ, scene, dizajn likova, vozila i širok spektar vizuelnih i konceptualnih asseta, kao i način na koji se ovako obiman poduhvat organizuje i razvija kao funkcionalna celina. Inside44 je 2025. godine objavljen u formi knjige, a danas se smatra jednim od najambicioznijih i najkompleksnijih projekata koji je samostalno razvio jedan autor.
Predavanje koje će se održati u velikoj bioskopskoj sali 29. aprila s početkom u 16 časova, organizuje Katedra za vizuelne efekte, animaciju i gejm art u saradnji sa Institutom za pozorište, film, radio i televiziju, i otvoreno je za sve zainteresovane.

Predavanje | autor Vojin Vasović
2026-06-03
Kada se govori o savremenoj domaćoj animaciji koja uspešno pronalazi put do globalne publike, ime Vojina Vasovića nezaobilazno dolazi u prvi plan. Kao reditelj, scenarista i osnivač studija To Blink Animation, Vojin je izgradio prepoznatljiv autorski stil u kom se duboke, emotivne i univerzalne priče prepliću sa vrhunskom estetikom 3D i stop-motion animacije.
Njegov višestruko nagrađivani film „Veliki robot“ (Just For Injustice) obišao je festivale širom sveta, osvojivši srca i publike i žirija, dokazujući da animirani film iz Srbije može ravnopravno da stoji rame uz rame sa svetskim produkcijama.
